text: DM i kørsel med hestevogn
  11 juli 2012 kl. 11.49
  DM med kørsel med hest og vogn blev onsdag indledt på dyrskuepladsen i Horsens.
  Østjysk Køreselskab er arrangør af året DM, som strækker sig over fem dage.
  Stævnet har tilmeldt knap 56 ekvipager, som skal konkurrere i dressur, maraton og forhindringskørsel. 
  Åbningen skete med "Concour de traditione".
  Deltagerne kørte en rute på omkring 15 km i hestevogne fra før 1945, iklædt tøj som svarer til vognens alder og brug. Undervejs var der forhindringer og opgaver, som kuskene skulle løse.
  